Source: https://legalup.ro/category/consimtamant/
Timestamp: 2019-09-23 17:24:39+00:00
Document Index: 18341353

Matched Legal Cases: ['articolul 9', 'articolul 9', 'articolul 89', 'articolul 8', 'articolul 12', 'articolul 8', 'articolul 9', 'articolul 13']

Arhive consimtamant - LegalUp
amenzi gdprconsimtamantdreptul retelelor socialeTechnology LawTransferuri de date
Facebook amendat cu 1 milion de euro pentru violarea datelor personale. Italia
30 iunie 2019 LegalUp0
Autoritea de supraveghere a prelucrării datelor din Italia a amendat Facebook cu un milion de euro pentru încălcarea legislației naționale italiene cu privire la protecția datelor cu caracter personal, în legătură cu scandalul Cambridge Analytica.
Anul trecut s-a aflat că datele personale a aproape 87 de milioane de utilizatori Facebook au fost culese ilegal de către o aplicație de data mining cu scop politic, Cambridge Analytica.
Aceste acuzații au apărut înainte de aplicarea directă a Regulamentului GDPR din 25 mai 2018 care prevede amenzi de până la 20.000.ooo euro, astfel justificându-se amenda relativ mică aplicată Facebook în acest caz. Autoritatea de supraveghere din Italia și-a întemeiat amenda pe legislația națională în vigoare înainte de aplicarea GDPR, amendând Facebook cu un milion de euro.
Autoritatea de supraveghere din Italia precizează că 57 de utilizatori Facebook au downloadat Testul Thisisyourdigitallife, test psihologic folosit pentru a colecta în masă datele personale ale utilizatorilor platformei, date care ar fi fost folosite ulterior pentru manipularea campaniilor electorale. Facebook a permis acestei aplicații accesul la lista de prieteni a fiecărei persoane care a descărcat aplicația, în consecință, potrivit Autorității de supraveghere din Italua, datele a 214,077 italieni au fost prelucrate, în lipsa consimțământului sau al altui temei legal, de către aplicație.
Potrivit informațiilor transmise de Autoritatea de supraveghere din italia, cuantumul amenzii a fost stabilit luându-se în calcul numărul utilizatorilor afectați, situația economică a Facebook și numărul utilizatorilor globali și italieni ai companiei.
Anul trecut, Facebook a fost amendată de Autoritatea de Concurență din Italia cu 10 milioane de euro pentru vânzarea datelor personale fără a informa corect utilizatorii.
Totodată, în 2017, Facebook a fost amendat cu 3 milioane de euro pentru partajarea ilegală a datelor utilizatorilor cu Whatsapp.
Vrei să înveți cum să implementezi corect GDPR și să eviți amenzile? Îți recomandăm cursul nostru online cu 28 de module care acoperă integral, teoretic și practic, materia. La finalul cursului vei obține certificatul de absolvire și documentația GDPR (șabloane editabile în Word și Excel) pentru a implementa cu succes. Află mai multe aici
consimtamantdate specialedreptul noilor tehnologiigdprinformareinteres legitimmonitorizareTechnology Lawtransparență
GDPR. Cum ne spionează mașina personală
22 noiembrie 2018 LegalUp0
Ați putea ghici cine află despre dvs. următoarele lucruri?
unde locuiți;
unde lucrați;
la ce școală merg copiii dvs.;
religia dvs.;
cât de des vizitați medicul,
dacă respectați limita de viteză;
toate contactele de pe telefon;
detalii despre toate apelurile telefonice, mesajele;
ce posturi de radio ascultați; și
dacă ați plecat de la sala de fitness în această dimineață și ați făcut o cafea și un croissant
Majoritatea oamenilor ar spune că telefonul lor, dar câți oameni ar spune “mașina”?
Autovehiculele moderne sunt pline de setări care fac viața mai ușoară și mai sigură, cum ar fi controlul direcției, sistemul de control al vitezei de croazieră, sistemele de navigație și media. Toate aceste facilități au ca rezultat generarea unor cantități enorme de date (pe care unele estimări le pun la 25Gb de date pe oră – echivalentul a 125.000 de documente Word sau 100 de ore de video). În funcție de natura tehnologiei utilizate în automobilul dvs. modern, aceste informații sensibile ar putea fi accesibile sau puse la dispoziția mai multor părți interesate, inclusiv producătorului, operatorilor de rețele mobile, furnizorilor de sisteme auto sau furnizorilor de servicii de cloud pentru stocarea datelor.
Aceste date sunt importante și sunt de interes pentru multe părți – pentru a le pune în context, un studiu recent din martie 2018 realizat de McKinsey & Company estimează că industria conectivității auto poate valora între 450 și 750 de miliarde de dolari în întreaga lume până în 2030.
Este îngrijorător că nu există un cadru juridic specific la nivel european care să reglementeze protecția datelor colectate de la vehicule.
Toate datele colectate care constituie “date personale” (de exemplu, numele, adresa, numărul de telefon, locația GPS și datele biometrice) sunt supuse noii legislații GDPR . În conformitate cu GDPR, există șase temeiuri pentru prelucrarea datelor personale, cel mai utilizat fiind consimțământul persoanei vizate.
Când ați achiziționat mașina, v-ați dat consimțământul pentru stocarea și prelucrarea datelor dvs.?
Colectarea datelor de către mașina dvs. nu este doar un alt exemplu de ingerință a Big Brother – este mai mult de atât.
Majoritatea companiilor colectează date cu scopul declarat de a menține și de a îmbunătăți serviciile furnizate sau de a dezvolta noi servicii. Există, fără îndoială, împrejurări în care oamenii ar prefera ca datele automobilelor să fie puse la dispoziția poliției și accesate de aceasta (în cadrul competențelor prevăzute de legislația națională). La începutul acestui an, poliția din Irlanda a reușit, să utilizeze datele despre locație de la un Nissan Qashqai pentru a urmări deplasarea lui Mark Hennessy în timp ce o răpea pe Justine Valdez .
În SUA, tehnologia este utilizată în mod obișnuit în mașini de către autoritățile de aplicare a legii, ceea ce dă naștere la preocupări majore privind protecția datelor. De exemplu, într-un caz, un șofer a activat accidental sistemul SOS al mașinii în timp ce discuta despre o afacere cu droguri. Personalul call-center a ascultat discuția, apoi a informat poliția locală care l-a arestat ulterior pe conducătorul auto. În acest caz, în timp ce primul gând este că arestarea unui traficant de droguri este în mod evident un lucru bun, vi se pare în regulă faptul că operatorii call-center ai producătorului de automobile ar putea asculta discuțiile dvs. private în timp ce vă aflați în mașină, dacă ați activat accidental sistemul de urgență? Poate că acesta este un preț care merită să fie plătit pentru siguranță știind că, dacă ați suferit un accident, ajutorul va fi la îndemână.
Ce părere aveți despre colectarea datelor de către mașina dvs.? V-ați bucura să fie utilizate pentru a vă prezenta conținut și anunțuri personalizate?
De exemplu, dacă autovehiculul dvs. urmează să rămână fără motorină/ benzină, v-ar plăcea să vă informeze că există o stație de alimentare în apropiere (indicații de orientare) și că veți obține o reducere cu 5% a combustibilului dacă veți merge acolo? În această “tranzacție”, stația de alimentare plătește, probabil, producătorului de automobile o anumită taxă pentru afișarea anunțului, dvs. veți obține o reducere a prețului benzinei/motorinei și stația ar beneficia și de alte achiziții ale dvs. (cum ar fi o cafea) în timp ce alimentați automobilul. Este o situație în care toate părțile au de câștigat sau este cu adevărat terifiant?
În cele din urmă, este clar că într-o lume curajoasă a mașinilor conectate, nimeni nu știe exact spre ce ne îndreptăm. Cu toate acestea, dintr-o perspectivă juridică, proprietarii de mașini trebuie să fie informați cu privire la toate datele personale colectate și la modul în care vor fi utilizate – fără acestea, producătorii se expun investigațiilor autorităților de supraveghere și reclamațiilor din partea clienților.
https://www.lexology.com/library/detail.aspx?g=0e462f17-e2fd-47b3-9396-d69fef19025f&utm_source=Lexology+Daily+Newsfeed&utm_medium=HTML+email+-+Body+-+General+section&utm_campaign=Lexology+subscriber+daily+feed&utm_content=Lexology+Daily+Newsfeed+2018-11-12&utm_term=
consimtamantdate specialedreptul munciigdpr
Categoriile speciale de date. Ghid GDPR
17 octombrie 2018 LegalUp0
Ce sunt categoriile speciale de date?
Categoriile speciale de date conțin date personale considerate sensibile și necesită o protecție sporită, conform GDPR.
Pentru a prelucra în mod legal categorii speciale de date, trebuie să identificați un temei, potrivit articolului 6, și o condiție separată pentru prelucrarea datelor sensibile în conformitate cu articolul 9.
Ce condiții trebuie să îndeplinească prelucrarea categoriilor speciale de date?
Condițiile sunt prevăzute de articolul 9 alineatul (2) din GDPR:
“(a) persoana vizată a dat un consimțământ explicit petru prelucrarea datelor cu caracter personal, pentru unul sau mai multe scopuri specifice, cu excepția cazului în care legislația Uniunii sau a statului membru prevede că interdicția menționată la alineatul (1) nu poate fi ridicată de persoana vizată;
(b) prelucrarea este necesară în scopul îndeplinirii obligațiilor și exercitării anumitor drepturi ale operatorului sau ale persoanei vizate în domeniul ocupării forței de muncă și securității sociale, în măsura în care este autorizat de legislația Uniunii sau a statelor membre sau de o convenție colectivă în temeiul legislației statelor membre, care prevede garanții adecvate pentru drepturile fundamentale și interesele persoanei vizate;
(c) prelucrarea este necesară pentru a proteja interesele vitale ale persoanei vizate sau ale unei alte persoane fizice în cazul în care persoana vizată nu este capabilă din punct de vedere fizic sau legal să-și dea consimțământul;
(d) prelucrarea se desfășoară în cadrul activităților normale, cu garanții adecvate, de către o fundație, o asociație sau orice altă organizație nonprofit cu scop politic, filosofic, religios sau sindical și cu condiția ca prelucrarea să vizeze exclusiv membri sau foști membri ai organizației sau persoane care intră în contact periodic cu aceasta în legătură cu scopurile sale, și ca datele să nu fie divulgate fără consimțământul persoanelor vizate;
(e) prelucrarea se referă la date cu caracter personal care sunt făcute publice în mod evident de către persoana vizată;
(f) prelucrarea este necesară pentru stabilirea, exercitarea sau apărarea unor revendicări legale sau ori de câte ori instanțele acționează în calitatea lor judiciară;
(g) prelucrarea este necesară din motive de interes public, pe baza legislației Uniunii sau a statului membru, și este proporțională cu scopul urmărit, respectă esența dreptului la protecția datelor și prevede măsuri adecvate și specifice pentru a proteja drepturile fundamentale și interesele persoanei vizate;
(h) prelucrarea este necesară în cadrul medicinii muncii sau preventive, pentru evaluarea capacității de muncă a angajatului, diagnostic medical, furnizarea de îngrijiri medicale sau tratamente ori gestionarea sistemelor și serviciilor de sănătate sau de asistență socială în temeiul legislației Uniunii sau al statelor membre, în temeiul unui contract cu un profesionist în domeniul sănătății și sub rezerva condițiilor și garanțiilor menționate la alineatul (3);
(i) prelucrarea este necesară din motive de interes public în domeniul sănătății publice, cum ar fi protecția împotriva amenințărilor transfrontaliere grave la adresa sănătății sau asigurarea unor standarde ridicate de calitate și siguranță a asistenței medicale și a medicamentelor sau a dispozitivelor medicale, bazată pe legislația Uniunii sau a statului membru care prevede măsuri adecvate și specifice pentru a proteja drepturile și libertățile persoanei vizate, în special secretul profesional;
(j) prelucrarea este necesară în scopul arhivării în interes public, în scopuri de cercetare științifică sau istorică sau în scopuri statistice în conformitate cu articolul 89 alineatul (1).”
Cum ne dăm seama că prelucrăm date sensibile?
Trebuie să alegeți un temei legal, exact în același mod ca și pentru prelucrarea altor categorii de date cu caracter personal, dar va trebui să îndepliniți și o condiție specifică, potrivit articolului 9 din GDPR, deoarece categoriile speciale de date necesită o protecție sporită. De exemplu, acestea conțin informații despre persoana fizică, referitoare la:
origine etnică;
orientare politică;
biometrie (în cazul utilizării în scopuri de identificare);
viața sexuală; sau
orientarea sexuală.
Acest tip de date ar putea crea riscuri semnificative pentru drepturile și libertățile fundamentale ale unei persoane, de exemplu punându-le în pericol de discriminare.
consimtamantdate specialedocumentatie GDPRgdprtemeiuri juridice
27 septembrie 2018 LegalUp0
Comsimțământ GDPR. Ghid complet pentru operatori
Oana Neghină, Consilier Juridic
GDPR stabilește standarde ridicate pentru obținerea consimțământului. Însă, în multe cazuri nu veți avea nevoie de consimțământ. Dacă luarea consimțământului este dificilă, căutați un alt temei.
Consimțământul înseamnă a oferi persoanelor posibilitatea de a alege și a controla. Consimțământul real ar trebui să responsabilizeze indivizii, să vă construiți încrederea și implicarea și să vă îmbunătățiți reputația.
Verificați practicile de consimțământ și formularele de consimțământ existente. Actualizați consimțământul dacă nu întâlnește standardele GDPR.
Consimțământul necesită un opțiune pozitivă. Nu utilizați căsuțe pre-bifate sau alte metode prestabilite.
Consimțământul explicit necesită o declarație foarte clară și specifică.
Păstrați formularele de consimțământ separate de contracte sau termeni și condiții.
Fiți specifici și minuțioși, pentru a obține consimțământul separat pentru scopuri diferite. Un consimțământ vag sau mascat nu este suficient.
Fiți clari și conciși.
Facilitați retragerea consimțământului de către persoanele vizate.
Păstrați dovezi ale consimțământului – cine, când, cum și ce le-ați spus oamenilor.
Păstrați consimțământul în curs de examinare și actualizați-l dacă intervine schimbare.
Evitați să cereți consimțământul pentru a prelucra o precondiție a unui serviciu.
Ar trebui să te asiguri că:
Consimțământul este cel mai potrivit temei pentru prelucrare.
Formularul de consimțământ este separat în mod clar de contract sau termeni și condiții.
Oamenii pot să opteze pozitiv.
Nu se folosesc căsuțe pre-bifate sau orice alt tip de consimțământ implicit.
Se foloște un limbaj clar, simplu, ușor de înțeles.
Se specifică de ce se solicită datele și ce se va face cu ele.
Oferim opțiuni distincte (“stratificate”) pentru a consimți separat de diferite scopuri sau tipuri de prelucrare.
Denumim organizația noastră și orice operator terț care se va baza pe consimțământ.
Le spunem persoanelor că își pot retrage consimțământul.
Ne asigurăm că persoanele pot refuza să-și dea consimțământul fără a fi în detrimentul lor.
Evităm ca consimțământul să fie o condiție prealabilă a unui serviciu.
Dacă oferim servicii online direct copiilor, solicităm consimțământul numai dacă există măsuri de verificare a vârstei, dacă au sub 16 ani, vom solicita consimțământul părinților.
Menținem o evidență a momentului și a modului în care am obținut consimțământul de la individ.
Menținem o evidență exactă a ceea ce li sa spus în acel moment.
Revizuim regulat consimțămintele pentru a verifica dacă relația, prelucrarea și scopurile nu s-au schimbat.
Avem procese în vigoare pentru a reînnoi consimțământul la intervale adecvate, inclusiv orice consimțământ parental.
Considerăm utilizarea unor tablouri de bord pentru confidențialitate sau a altor instrumente de gestionare a preferințelor drept o chestiune de bună practică.
Facilităm retragerea consimțământului în orice moment și dăm indicații despre acest lucru.
Acționăm în urma retragerii consimțământului cât mai curând posibil.
Nu sancționăm persoanele care doresc să-și retragă consimțământul.
GDPR stabilește un standard ridicat pentru consimțământ, dar cea mai mare schimbare este însemnătatea în practică a mecanismelor de consimțământ.
GDPR clarifică faptul că indicația consimțământului trebuie să fie lipsită de ambiguitate și să aibă o acțiune afirmativă. În mod specific interzice căsuțele pre-bifate. De asemenea, este nevoie o procedură distinctă (“granulară”) de consimțământ pentru operațiuni distincte de prelucrare. Formularele de consimțământ ar trebui să fie separate de contract și nu ar trebui, în general, să fie o condiție prealabilă pentru achiziționarea unui serviciu.
Trebuie să păstrați înregistrări clare pentru a demonstra consimțământul.
GDPR oferă un drept specific de retragere a consimțământului. Trebuie să le spuneți oamenilor despre dreptul lor de a se retrage și să le ofere modalități ușoare de retragere a consimțământului în orice moment.
Autoritățile publice, angajatorii și alte organizații aflate într-o poziție de conducere ar putea afișa mai greu un consimțământ valabil acordat.
Trebuie să revizuiți consimțămintele existente și mecanismele de consimțământ pentru a verifica dacă acestea respectă GDPR. În acest caz, nu este nevoie să obțineți un nou consimțământ.
De ce este important consimțământul?
Consimțământul este un temei pentru prelucrare, iar consimțământul explicit poate, de asemenea, să legitimizeze folosirea unor categorii speciale de date. Consimțământul poate fi, de asemenea, relevant în cazul în care individul și-a exercitat dreptul la restricție, iar consimțământul explicit poate legitima luarea automată a deciziei și transferurile de date peste hotare.
Consimțământul autentic ar trebui să pună indivizii într-o poziție de control, să construiască încredere și angajament și să vă îmbunătățească reputația.
Dacă vă bazați pe consimțământul necorespunzător sau nevalabil, acest lucru ar putea distruge încrederea și vă poate afecta reputația – și vă poate expune unor amenzi mari.
Când este potrivit consimțământul?
Consimțământul este un temei pentru prelucrare, dar există și alternative. Consimțământul nu este în mod inerent mai bun sau mai important decât aceste alternative. Dacă luarea consimțământului este dificilă, trebuie să luați în considerare utilizarea unei alternative.
Consimțământul este potrivit dacă puteți oferi oamenilor posibilitatea reală de a alege și a controla modul în care utilizați datele lor. Dar dacă nu puteți oferi o alegere reală, consimțământul nu este valabil. Dacă puteți prelucra datele cu caracter personal fără consimțământ, solicitarea consimțământului poate fi înșelătoare și nedreaptă.
Autoritățile publice, angajatorii și alte organizații aflate într-o poziție de putere asupra persoanelor ar trebui evite să se bazeze pe consimțământ, cu excepția cazului în care pot demonstra că este acordat în mod liber.
Ce reprezintă consimțământul valabil?
Consimțământul trebuie acordat în mod liber; acest lucru înseamnă a oferi oamenilor posibilitatea reală de a alege și control asupra modului în care le utilizați datele.
Consimțământul ar trebui să fie evident și să necesite o opțiune pozitivă. Formularele de consimțământ trebuie să fie evidente, separate de alți termeni și condiții, concise, ușor de înțeles și ușor de utilizat.
Consimțământul trebuie să acopere în mod specific numele operatorului, scopurile prelucrării și tipurile de activități de prelucrare.
Nu există o limită de timp stabilită pentru consimțământ. Cât durează aceasta va depinde de context. Trebuie să revizuiți și să actualizați acordul, după caz.
Cum ar trebui să obținem, să înregistrăm și să gestionăm consimțământul?
Asigurați-vă că formularul de consimțământ este evident, concis, separat de contract sau termeni și condiții și ușor de înțeles. Include:
Denumirea organizației dvs.; numele oricăror operatori terți care se vor baza pe consimțământ;
de ce solicitați datele;
ce veți face cu ele; și
faptul că persoanele fizice își pot retrage consimțământul în orice moment.
Trebuie să le cereți utilizatorilor să acționeze pozitiv. Cel mai bun mod de a opta pozitiv este de a semna un formular de consimțământ în care le explicați pentru ce anume le prelucrați datele, ce faceți cu ele și ce drepturi au. Nu utilizați căsuțe pre-bifate, casete de renunțare sau alte setări implicite. Ori de câte ori este posibil, furnizați opțiuni separate (“stratificate”) pentru a consimți la diferite scopuri și diferite tipuri de prelucrare.
Păstrați înregistrări pentru a dovedi consimțământul – cine a consimțit, când, cum și ce li s-a spus.
Facilitați retragerea consimțământului oricând persoanele vizate aleg să o facă. Luați în considerare utilizarea instrumentelor de gestionare a preferințelor.
Păstrați consimțămintele luate și actualizați-le dacă se schimbă ceva. Revizuiți periodic consimțămintele în activitatea dumneavoastră.
Vrei formulare de consimțământ?
consimtamantgdpr
GDPR: Cât timp e valabil consimțământul?
5 iunie 2018 Ruxandra Sava0
Nu există un termen-limită al consimțământului. În general, odată ce acesta este valabil, el nu are termen de expirare și datele pot fi prelucrate până când persoana își va retrage consimțământul.
Cu toate acestea, dacă consimțământul a fost dat în scopul unei campanii care a avut o scurtă perioadă, acesta nu este suficient pentru companii ulterioare odată ce campania inițială a încetat. De exemplu, consimțământul pentru mesaje despre un produs care va fi lansat nu este valabil pentru alte produse care vor fi lansate anul următor.
De asemenea, dacă un client și-a dat consimțământul odată ce s-a abonat la un serviciu, consimțământul va expira atunci când acesta va renunța la serviciu. Organizația nu ar trebui să se bazeze pe consimțământ pentru a recâștiga clientul.
GDPR obligă operatorii să se asigure că consimțământul poate fi retras la fel de ușor cum a fost dat, în orice moment și în mod gratuit, dar nu neapărat prin aceeași acțiune. Retragerea consimțământului nu trebuie să aducă prejudicii. Neîndeplinirea unui mecanism de retragere duce la eșecul validității acordului. În cazul retragerii, prelucrarea care a avut loc anterior rămâne legală, însă prelucrarea ulterioară trebuie să înceteze. Un nou consimțământ valabil este necesar.
Acord GDPR. Cum obții un consimțământ valabil al persoanelor
1 iunie 2018 Ruxandra Sava0
nevoie de consimțământul părinților pentru prelucrarea datelor copiilor sub 16 ani.
dat in mod liber
Exemplu: O aplicație mobilă de streaming muzical editare solicită utilizatorilor să aibă activată localizarea GPS pentru utilizarea serviciilor sale. Aplicația informează utilizatorii că va utiliza datele colectate în scopuri de publicitate comportamentală. Nici geolocalizarea și nici publicitatea comportamentală nu sunt necesare pentru furnizarea serviciului de streaming muzical. Întrucât utilizatorii nu pot utiliza aplicația fără a fi de acord cu această prelucrare, consimțământul nu poate fi considerat ca fiind acordat în mod liber2. trebuie să fie specificOperatorul trebuie să obțină consimțământul persoanei separat pentru fiecare activitate de prelucrare. Pentru fiecare scop, trebuie furnizate informațiile specifice cu privire la datele prelucrate. Dacă se dorește utilizarea datelor colectate în scopuri noi, trebuie obținut un nou consimțământ înainte de a prelucra datele în noile scopuri. Exemplu: „O rețea de televiziune prin cablu colectează datele personale ale abonaților, pe baza consimțământului acestora, pentru a le prezenta sugestii personalizate pentru filme. După un timp, rețeaua TV decide că ar dori să permită terților să trimită (sau să afișeze) publicitate vizată pe baza obiceiurilor de vizionare ale abonatului. Având în vedere acest nou scop, este necesar un nou consimțământ.”
informat, adică să fie însoțit de o politica de confidențiatate (nota de informare)
23 mai 2018 Ruxandra Sava4
 Consimțământul, pentru a fi valabil, trebuie să îndeplinească anumite condiții;
 Operatorul trebuie să poată face dovada că a obținut un consimțământ valabil;
 Consimțământul trebuie acordat separat pentru fiecare scop specific al prelucrării;
 Consimțământul poate fi retras la fel de ușor cum a fost dat, în orice moment și în mod gratuit, dar nu neapărat prin aceeași acțiune;
 Este nevoie de consimțământul părinților pentru prelucrarea datelor copiilor sub 16 ani.
Consimțământul este definit de Regulament drept „orice manifestare de voință liberă, specifică, informată și lipsită de ambiguitate a persoanei vizate prin care aceasta acceptă, printr-o declarație sau printr-o acțiune fără echivoc, ca datele cu caracter personal care o privesc să fie prelucrate;”
Operatorul trebuie să poată face dovada că a obținut un consimțământ valabil.
• să fie dat în mod liber;
• să fie specific;
• să fie informat;
• să fie lipsit de ambiguitate;
Potrivit Grupului de Lucru Art. 29 , consimțământul trebuie să fie o alegere reală pentru persoana vizată. Dacă persoana nu are o alegere reală, se simte obligată să își dea consimțământul sau urmează să suporte consecințe negative dacă nu își dă acordul, consimțământul nu este valabil.
 Exemplu: O aplicație mobilă de streaming muzical editare solicită utilizatorilor să aibă activată localizarea GPS pentru utilizarea serviciilor sale. Aplicația informează utilizatorii că va utiliza datele colectate în scopuri de publicitate comportamentală. Nici geolocalizarea și nici publicitatea comportamentală nu sunt necesare pentru furnizarea serviciului de streaming muzical. Întrucât utilizatorii nu pot utiliza aplicația fără a fi de acord cu această prelucrare, consimțământul nu poate fi considerat ca fiind acordat în mod liber.
! În situația unui dezechilibru de putere, ca de exemplu, în relația angajator – angajat, consimțământul nu este valabil decât în cazuri excepționale. Prin urmare, recomandarea ar fi ca temeiul prelucrării datelor angajaților să nu fie consimțământul.
Pentru a fi liber, consimțământul trebuie acordat separat pentru fiecare scop specific al prelucrării.
 Exemplu: „O rețea de televiziune prin cablu colectează datele personale ale abonaților, pe baza consimțământului acestora, pentru a le prezenta sugestii personalizate pentru filme. După un timp, rețeaua TV decide că ar dori să permită terților să trimită (sau să afișeze) publicitate vizată pe baza obiceiurilor de vizionare ale abonatului. Având în vedere acest nou scop, este necesar un nou consimțământ.”
Există elemente obligatorii care trebuie prezentate persoanei înainte de a i se cere consimțământul: identitatea fiecărui operator, scopul prelucrării, tipurile de date colectate, existența dreptului de retragere a consimțământului și, dacă e cazul, informații despre profilare sau decizii automate cu impact semnificativ și informații privind posibilele riscuri de transfer către state terțe UE.
Recomandarea este să se facă uz de declarații scrise, însă, întrucât acest lucru nu este întotdeauna realist se poate apela la alternative precum declarații verbale înregistrate, răspunsuri la e-mail-uri și mesaje electronice, căsuțe cu posibilitate de bifare etc.
Alte aspecte privind consimțământul
Nu este permisă migrarea tacită din consimțământ către altă bază legală pentru procesare.
În privința copiilor, dacă aceștia au vârsta sub 16 ani, consimțământul trebuie dat sau autorizat de reprezentantul legal (de obicei, părintele). Statele membre pot reduce această vârsta la 13 ani. În funcție de riscul prelucrării, consimțământul părinților se va obține diferit: pentru activități cu risc scăzut se poate realiza o verificare pe e-mail, însă pentru cele cu risc mare, este nevoie de măsuri suplimentare. Odată ce copilul a ajuns la vârsta consimțământului digital (16 ani), un nou consimțământ este necesar direct de la subiect.
În situația în care consimțământul a fost obținut în conformitate cu Legea nr. 677/2001 este valabil dacă respectă condițiile stabilite de GDPR. Totuși, Grupul de Lucru Art. 29 avertizează că GDPR introduce standarde mult mai stricte care necesită revizuirea tuturor mecanismelor privind consimțământul și nu simpla actualizare a notelor de informare. Grupul avertizează în special operatorii care se bazează pe un consimțământ inactiv, cum este cazul colectării consimțământului prin utilizarea unor căsuțe pre-bifate.
Exemplu: Un blog transmite o dată pe săptămână newsletter abonaților. Consimțământul abonaților a fost luat în mod implicit, printr-o căsuță deja bifată. În acest caz, consimțământul nu este valabil, iar blogul ar trebui să colecteze un nou consimțământul care să îndeplinească standardele GDPR. Dacă persoanele nu își vor da consimțământul, prelucrarea va înceta.
consimtamantdrepturile persoanei vizategdpr
11 mai 2018 Ruxandra Sava0
Odată cu intrarea in vigoare a GDPR, orice persoană vizată, în situația în care face o solicitare în acest sens, va trebui să fie informată cu privire la datele personale pe care organizația sau compania respectivă le deține despre ea și, mai exact, de ce și în ce mod o face.
În temeiul legislaţiei CoE (Consiliul Europei), dreptul de acces la datele proprii este recunoscut în mod explicit la articolul 8 din Convenţia 108. În temeiul dreptului UE, dreptul de acces la datele proprii este recunoscut la articolul 12 din Directiva privind protecţia datelor şi, ca drept fundamental, la articolul 8 alineatul (2) din Cartă.
În conformitate cu articolul 9 din Convenţia 108 şi articolul 13 din Directiva privind protecţia datelor, obligaţia operatorilor de a răspunde la o cerere de acces din partea persoanei vizate poate fi restricţionată ca urmare a intereselor legale prioritare ale altor entităţi.
Interesele legale prioritare pot implica interese publice, precum securitatea naţională, siguranţa publică şi urmărirea penală a infracţiunilor, precum şi interese private, care sunt imperative faţă de interesele privind protecţia datelor.
Excepţiile sau restricţiile trebuie să fie necesare într-o societate democratică şi proporţionale cu scopul urmărit. În cazuri excepţionale, de exemplu, în baza unor recomandări medicale, protecţia persoanelor vizate poate necesita în sine o restricţionare a transparenţei.
Regulamentul prevede faptul că, persoana vizată are dreptul de a obține de la operator confirmarea dacă datele personale care o privesc sunt sau nu procesate. În acest caz, pe lângă furnizarea accesului la datele cu caracter personal, persoana vizată are dreptul să primească și următoarele informații:
Scopul procesării;
Categoriile de date care sunt procesate și datele care fac obiectul prelucrării;
Destinatarii sau categoriile de destinatari cărora le-au fost dezvăluite sau vor fi dezvăluite datele cu caracter personal și în special destinatarii din țări terțe sau organizații internaționale;
Atunci când este posibil, perioada prevăzută pentru care vor fi stocate datele cu caracter personal sau, dacă nu este posibil, criteriile utilizate pentru stabilirea acestei perioade;
Existența dreptului de a solicita rectificarea sau ștergerea datelor cu caracter personal sau limitarea prelucrării acestora sau chiar să se opună acestei prelucrări;
Dreptul de a depune o plângere la Autoritate de supraveghere;
În cazul în care datele cu caracter personal nu sunt colectate de la persoana vizată, orice informații disponibile cu privire la sursa acestora;
Existența unui proces decizional automat, inclusiv profilarea.
În practică, aceste tipuri de cereri sunt susceptibile de a constitui o sarcină administrativă substanțială pentru companii, astfel încât acestea ar trebui să ia în considerare în avans demersurile care trebuie făcute, astfel încât să fie ținute sub control astfel de solicitări.
European Data Protection Law and Practice- IAPP Publicaton;
Manual de legislaţie europeană privind protecţia datelor- Agenţia pentru Drepturi Fundamentale a Uniunii Europene, 2014.
Mirela Niculae- Consilier juridic- Coordonator Dep. Juridic
consimtamantgdprmarketingmonitorizare
GDPR și Google Analytics
9 mai 2018 LegalUp1
arhive-consimtamant-legalup